мерки.
 (13)
 С Регламент за изпълнение (ЕС) 2016/115 (18) Комисията оттегли приемането на ангажимента за още един производител износител.
 (14)
 С Регламент за изпълнение (ЕС) 2016/185 (19) Комисията разшири обхвата на окончателното антидъмпингово мито, наложено с Регламент за изпълнение (ЕС) No 1238/2013 върху вноса на разглежданите продукти с произход или изпратени от Китайската народна република, за да включва вноса на разглеждания продукт, изпращан от Малайзия и Тайван, независимо дали е деклариран с произход от Малайзия и Тайван.
 (15)
 С Регламент за изпълнение (ЕС) 2016/184 (20) Комисията разшири обхвата на окончателното изравнително мито, наложено с Регламент за изпълнение (ЕС) No 1239/2013 върху вноса на разглежданите продукти с произход или изпратени от Китайската народна република, за да включва вноса на разглеждания продукт, изпращан от Малайзия и Тайван, независимо дали е деклариран с произход от Малайзия и Тайван.
 (16)
 С Регламент за изпълнение (ЕС) 2016/1045 (21) Комисията оттегли приемането на ангажимента за още един производител износител.
 (17)
 С Регламент за изпълнение (ЕС) 2016/1382 (22) Комисията оттегли приемането на ангажимента за още петима производители износители.
 (18)
 С Регламент за изпълнение (ЕС) 2016/1402 (23) Комисията оттегли приемането на ангажимента за още трима производители износители.
 (19)
 С Регламент за изпълнение (ЕС) 2016/1998 (24) Комисията оттегли приемането на ангажимента за още петима производители износители.
 (20)
 С Регламент за изпълнение (ЕС) 2016/2146 (25) Комисията оттегли приемането на ангажимента за още двама производители износители.
 (21)
 След преразглежданията с оглед на изтичане на срока на действие на мерките и междинното преразглеждане, посочени в съображения 10 — 12, Комисията запази мерките, които са в сила, с регламенти за изпълнение (ЕС) 2017/366 и (ЕС) 2017/367.
 (22)
 С известие за започване, публикувано в Официален вестник на Европейския съюз
 (26) на 3 март 2017 г., Комисията също така започна частичен междинен преглед по отношение на формата на мерките.
 (23)
 С Регламент за изпълнение (ЕС) 2017/454 (27) Комисията оттегли приемането на ангажимента за четирима производители износители.
 (24)
 С Решение за изпълнение (ЕС) 2017/615 (28) Комисията прие предложение от група производители износители съвместно със CCCME относно прилагането на ангажимента.
 (25)
 С Регламент за изпълнение (ЕС) 2017/941 (29) Комисията оттегли приемането на ангажимента за двама производители износители.
 (26)
 С Регламент за изпълнение (ЕС) 2017/1408 (30) Комисията оттегли приемането на ангажимента за още двама производители износители.
 (27)
 С Регламент за изпълнение (ЕС) 2017/1497 (31), Комисията оттегли приемането на ангажимента за един производител износител.
 Б. УСЛОВИЯ НА АНГАЖИМЕНТА
 (28)
 Производителите износители се съгласиха, наред с друго, да не продават обхванатия продукт на първия независим клиент в Съюза под определена минимална вносна цена (МВЦ) в рамките на свързаното годишно равнище на вноса в Съюза („годишно равнище“), определено в ангажимента. МВЦ е определена въз основа на еквивалент на цената в брой. При проверката на спазването на МВЦ, ако определеният срок за плащане не съвпада със срока, съответстващ на еквивалента на цената в брой, от стойността на фактурата се приспада определена сума.
 (29)
 Производителите износители се съгласиха също така да продават обхванатия продукт само под формата на преки продажби. За целите на ангажимента като пряка продажба се определя продажбата или на първия